ΓΡΑΠΤΗ ΕΡΩΤΗΣΗ P-0360/01

υποβολή: Werner Langen (PPE-DE) προς την Επιτροπή

(8 Φεβρουαρίου 2001)

Θέμα: Παρεμπόδιση των επαγγελματικών δραστηριοτήτων ξεναγών στην Πορτογαλία

Κατά την πραγματοποίηση εκδρομών στην Πορτογαλία, συχνά παρεμποδίζονται οι γερμανοί ξεναγοί κατά την άσκηση των δραστηριοτήτων τους ή απειλούνται από τοπικούς ξεναγούς ότι θα τους καταγγείλουν στις αστυνομικές αρχές. Μερικές φορές μάλιστα οι διαφωνούντες έρχονται στα χέρια. Στο πλαίσιο αυτό, οι τοπικοί ξεναγοί καιπάλληλοι παραπέμπουν στον κανονισμό 179/89 της 27.05.1989, ο οποίος προσκρούει σαφώς στις διατάξεις της ισχύουσας νομοθεσίας της Ε.Ε. Για το λόγο αυτό, στις 23.03.1999, η πορτογαλική κυβέρνηση εξέδωσε το νέο κανονισμό 93/99, ο οποίος προβλέπει τη δυνατότητα πολιτών της Ε.Ε. να ασκούν το

επάγγελμα του ξεναγού στο πλαίσιο εκδρομικού προγράμματος σύντομης διάρκειας. Ωστόσο, η άδεια αυτή συνδέεται με περαιτέρω προϋποθέσεις (άρθρο 6 του κανονισμού 93/99, σε συνδυασμό με το άρθρο 5, ΙΙ του κανονισμού 179/89) που προβλέπουν περιορισμούς για ορισμένες πόλεις και μνημεία (παράρτημα του κανονισμού 93/99).

Για το λόγο αυτό, μπορεί να αναφέρει η Επιτροπή:

1. Για ποιο λόγο αντιβαίνει ο κανονισμός 179/89 στις διατάξεις της νομοθεσίας της Ε.Ε.;

2. Αντίκειται, κατά κύριο λόγο, ο νέος κανονισμός 93/99, και ιδίως το παράρτημα του κανονισμού αυτού, στη νομοθεσία της Ε.Ε., ειδικότερα όσον αφορά το δικαίωμα ελεύθερης άσκησης επαγγέλματος ή την αρχή της ελεύθερης διακίνησης στην αγορά εργασίας της Ευρωπαϊκής Ένωσης; Εάν τούτο συμβαίνει, με ποιο τρόπο σκοπεύει να βοηθήσει την Πορτογαλία να εφαρμόσει τη νομοθεσία της Ε.Ε. και, ενδεχομένως, να συμβάλλει στην εξάλειψη τέτοιων παραβιάσεων τόσο από νομικής πλευράς όσο και στην πρακτική εφαρμογή;

Απάντηση του κ. Bolkestein εξ ονόματος της Επιτροπής

(7 Μαρτίου 2001)

Ο νόμος της Πορτογαλίας αριθ. 179/89 (Decreto-Lei No 179/89, de 27 de Maio) μετέφερε στη νομοθεσία της Πορτογαλίας την οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν την επαγγελματική εκπαίδευση ελάχιστης διάρκειας τριών ετών,(1) σχετικά με το επάγγελμα του ξεναγού. Στην Πορτογαλία, αυτό το επάγγελμα είναι ρυθμισμένο νομοθετικά, ήτοι η άσκηση του προϋποθέτει ένα συγκεκριμένο τίτλο σπουδών. Ο νόμος αριθ. 179/89 καθιερώνει, σύμφωνα με την οδηγία, μια διαδικασία επαγγελματικής αναγνώρισης σχεδιασμένη ώστε να επιτρέπει στους ξεναγούς άλλων κρατών μελών να ασκούν το επάγγελμά τους στην Πορτογαλία.

Ωστόσο, ο σχετικός νόμος είναι αντίθετος με το άρθρο 49(πρώην 59) της συνθήκης ΕΚ, όπως ερμηνεύτηκε από τη νομολογία του Δικαστηρίου σχετικά με τους ξεναγούς.(2) Σύμφωνα με αυτή τη νομολογία πρέπει να γίνει μια διάκριση ανάμεσα στους ξεναγούς που εγκαθίστανται σε άλλα κράτη μέλη με σκοπό να εργαστούν εκεί σε μόνιμη βάση, και στους ξεναγούς οι οποίοι εργάζονται προσωρινά σε κάποιο άλλο κράτος μέλος στο πλαίσιο της παροχήςπηρεσιών. Στην πρώτη περίπτωση, ένα κράτος μέλος μπορεί εύλογα να απαιτήσει από τους ξεναγούς άλλων κρατών μελών να παρακολουθήσουν κύκλους κατάρτισης στη συγκεκριμένη χώρα ή να αποκτήσουν αναγνώριση των τίτλων σπουδών τους. Στη δεύτερη περίπτωση, ωστόσο, μια τέτοια αξίωση θα παραβίαζε την αρχή της ελεύθερης παροχήςπηρεσιών. Παρ'όλα αυτά, το Δικαστήριο θεωρεί ότιφίσταται μια κοινή ωφέλεια η οποία δικαιολογεί τους περιορισμούς στην ελεύθερη παροχήπηρεσιών των ξεναγών, σχετικά με την ορθή αξιολόγηση χώρων και αντικειμένων ιστορικού ενδιαφέροντος και τη διασφάλιση της ευρύτερης δυνατής διάδοσης γνώσεων που αφορούν στην καλλιτεχνική και πολιτιστική κληρονομιά ενός κράτους μέλους. Συνεπώς, ανέφερε συγκεκριμένα, το να θεωρηθεί η κατοχή τίτλου σπουδών απαραίτητη προϋπόθεση για την παροχήπηρεσιών απο τους ξεναγούς είναι αντίθετο στην αρχή της ελεύθερης παροχήςπηρεσιών, τη στιγμή που αυτές οιπηρεσίες συνίστανται στην ξενάγηση τουριστών σε χώρους πλήν των μουσείων ή ιστορικών μνημείων τα οποία μπορεί κανείς να επισκεφθεί μόνο με την συνοδεία ειδικευμένου επαγγελματία ξεναγού Έτσι, το Δικαστήριο δέχτηκε μια εξαίρεση στην αρχή της ελεύθερης παροχήςπηρεσιών τών ξεναγών.

Η πορτογαλική κυβέρνηση προκειμένου να συμμορφωθεί με τις αποφάσεις του Δικαστηρίου εξέδωσε το νόμο αριθμ. 93/99 (Decreto-Lei No 93/99 de 23 de Maio), ο οποίος τροποποίησε το νόμο αριθμ. 179/89 και επιδίωκε από την μία, να επιτρέψει την παροχήπηρεσιών στην Πορτογαλία στους ξεναγούς από άλλα κράτη μέλη χωρίς προηγουμένως να είναι απαραίτητη η απόκτηση αναγνώρισης τίτλου σπουδών, και από την άλλη να προσδιορίσει τους χώρους στην Πορτογαλία που δεν εμπίπτουν στις σχετικές εξαιρέσεις. Ο κατάλογος των τοποθεσιών, ο οποίος περιλαμβάνεται στο παράρτημα του τροποποιημένου νόμου αριθμ. 179/89 δεν φαίνεται να έρχεται σε αντίθεση με τις αρχές της αναλογικότητας και της επικουρικότητας.

Σύμφωνα με αυτά τα δεδομένα n Επιτροπή θεωρεί ότι η νομοθεσία της Πορτογαλίας δεν παραβιάζει το κοινοτικό δίκαιο.

(1) ΕΕ L 19 της 24.1.1989.

(2) Αποφάσεις της 26.2.1991,πόθεση C-154/89 Γαλλία [1991] Συλλογή I-659, C-180/89 Ιταλία [1991] Συλλογή I-709 και C-198/89 Ελληνική Δημοκρατία [1991] Συλλογή I-727).